Graie

Graie (starogr. Γραῖαι – Graiai, ) sú v gréckej mytológii dcéry morského boha ForkysaApollodoros, Kronika, 2,4,2. a morskej bohyne Kéty.

Graie boli tri a volali sa Enyo, Pefrédo a Deino. Bývali na ďalekom západe v blízkom susedstve bohyne noci Nykty.Aischylos, Prometheus, 790. Narodili sa už ako stareny,Hesiodos, Theogonia, 270. ktoré mali spoločný jeden zub a jedno oko. Keď mala oko jedna z nich, ostatné boli slepé a tak to bolo aj so zubom, tá ktorá ho mala, mohla sa najesť. O oko a zub sa večne hašterili a tým si strpčovali už beztak smutný život. Sestrami Graií boli ohavné Gorgony a ich bratom bol drak Ladón strážiaci jabloň so zlatými jablkami v záhrade HesperidiekHyginus, Fabulae 151.

Hrdina Perseus, aby dokázal kráľovi Polydektovi svoj božský pôvod podujal sa na jeho podnet vykonať nadľudský čin, zabiť Medúzu, jednu z troch Gorgón, obludu s hadmi namiesto vlasov, s dlhými ostrými tesákmi a navyše každý pri pohľade na ňu na mieste skamenel. Cestou hľadajúc Medúzu sa Perseus dostal až do pochmúrnej krajiny, kde žili Graie sestry Gorgón, ktoré k nim cestu poznali. Perseus počkal na chvíľu, keď si vymieňali oko a vzal im ho. Potom mu Graie pod hrozbou, že im oko nevydá prezradili cestu ku Gorgonám. Perseus túto úlohu nakoniec splnil aj vďaka trom zázračným darom,  ktoré dostal cestou cez háj od dobrosrdečných nýmf, keď od Graií odchádzal.

 Referencie  

 Literatúra 


Kategória:Bájne tvory gréckej mytológie